Diari Oficial de la Generalitat Valenciana


Sumari del DOGV 7542, del 08-06-2015 (2015/4935)

Segon període d'informació pública del pla de reforma interior Pont Nou La Jaud.
--------------------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/4935


Data del document
:   20-05-2015

Organisme emissor
:   Ajuntament d'Elda

Tipus de document
:   Anunci

Descriptors 

:   * Elda
    * administració local
    * pla d'urbanisme

Segon període d'informació pública del pla de reforma interior Pont Nou La Jaud. [2015/4935]  
El Ple de l'Ajuntament d'Elda, amb data 1 d'agost de 2014, va acordar l'inici de la informació pública del pla de reforma interior Pont Nou La Jaud, així com la sol·licitud d'informes a les administracions competents, de conformitat amb allò que s'ha informat pels servicis tècnics municipals i la suspensió de l'atorgament de llicències urbanístiques en aquelles àrees del territori objecte del projecte de pla de reforma interior les noves determinacions de les quals suposen modificació del règim urbanístic vigent, que s'extingirà amb l'aprovació definitiva d'este instrument de planejament o, en tot cas, en el termini de dos anys, en els termes que preveu l'article 101 de la Llei Urbanística Valenciana.  
  
Amb data 8 d'agost de 2014 es va inserir l'anunci en el Diari Oficial de la Comunitat Valenciana així com en un diari no oficial d'àmplia difusió de la localitat i en la pàgina web institucional.  
Este període d'informació pública va ser objecte d'ampliació per uns altres 30 dies més en virtut d'acord adoptat, de conformitat amb els informes que es troben en l'expedient.  
Durant el període d'informació pública es va demanar informe de les administracions sectorials competents i es van rebre en este ajuntament un total de 38 escrits d'al·legacions.  
En virtut de les al·legacions estimades així com les indicacions arreplegades en els informes sectorials emesos, per part de l'equip redactor del PRI La Jaud, es proposa realitzar modificacions en el text inicial de l'ordenació que va ser sotmesa a informació pública.  
A la vista de la documentació entregada per l'equip redactor després dels informes i al·legacions rebudes durant el període d'informació pública, i en relació a la proposta de modificació formulada en atenció a estes, s'emet un informe per l'arquitecta municipal en què s'indica que: «(...) Estes modificacions podrien afectar drets o interessos legítims de tercers, per la qual cosa es considera necessari que s'acorde, per l'òrgan competent, l'obertura d'un nou període d'informació pública. (...)»  
  
En virtut de tot l'anterior, el Ple de l'Ajuntament d'Elda, en sessió celebrada el 20 de maig de 2015, ha adoptat l'acord d'obrir un segon període d'informació pública, per un termini de 20 dies, per a la consulta del text modificat del pla de reforma interior Pont Nou La Jaud. El termini començarà a comptar de la publicació del present anunci en el DOCV.  
En eixe període, s'admetran, per al seu examen i consideració, noves al·legacions referides als canvis proposats i podran inadmetre's les que reiteren arguments i redunden en aspectes prèviament informats.  
  
Els acords adoptats pel Ple, junt amb el text modificat, les al·legacions presentades i els informes emesos per a la seua resolució seran publicats de forma accessible en la pàgina web municipal www.elda.es.  
  
Així mateix, la documentació podrà consultar-se en horari de 08.00 a 14.00 hores, en el Departament d'Urbanisme siti en la plaça de la Constitució, número 1.  
S'acorda mantindre la suspensió de l'atorgament de llicències urbanístiques en aquelles àrees del territori objecte del projecte de pla de reforma interior les noves determinacions de les quals suposen modificació del règim urbanístic vigent. La suspensió de llicències s'extingirà amb l'aprovació definitiva del present instrument de planejament o, en tot cas, en el termini de dos anys, en els termes que preveu l'article 101 de la Llei Urbanística Valenciana.  
Cosa que s'anuncia perquè se'n prenga coneixement públic general.  
  
Elda, 20 de maig de 2015.- El regidor delegat d'Urbanisme, Vivenda i Activitats Qualificades (R 11.06.2011, BOPA 06.07.2011): Vicente Amat Núñez.